CELEX: 32020D0167
Language: lt
Date: 2020-02-05 00:00:00
Title: Komisijos Įgyvendinimo Sprendimas (ES) 2020/167 2020 m. vasario 5 d. dėl darniųjų radijo ryšio įrenginių standartų, parengtų įgyvendinant Europos Parlamento ir Tarybos direktyvą 2014/53/ES

6.2.2020   
               
               
                  LT
               
               
                  Europos Sąjungos oficialusis leidinys
               
               
                  L 34/46
               
            
         KOMISIJOS ĮGYVENDINIMO SPRENDIMAS (ES) 2020/167
         2020 m. vasario 5 d.
         dėl darniųjų radijo ryšio įrenginių standartų, parengtų įgyvendinant Europos Parlamento ir Tarybos direktyvą 2014/53/ES
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/53/ES (2) 16 straipsniu, daroma prielaida, kad radijo ryšio įrenginiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos 3 straipsnyje nustatytus esminius reikalavimus, kuriuos apima tie standartai ar jų dalys;
                  
               
                     (2)
                  
                  
                     Komisijos įgyvendinimo sprendimu C(2015) 5376 (3) Komisija Europos elektrotechnikos standartizacijos komitetui ir Europos telekomunikacijų standartų institutui (ETSI) pateikė prašymą parengti ir peržiūrėti radijo ryšio įrenginių darniuosius standartus įgyvendinant Direktyvą 2014/53/ES;
                  
               
                     (3)
                  
                  
                     remiantis Įgyvendinimo sprendime C(2015) 5376 pateiktu prašymu ETSI parengė darniuosius standartus EN 300 328 V2.2.2 dėl duomenų perdavimo įrangos, veikiančios 2,4 GHz dažnių juostoje, EN 300 698 V2.3.1 dėl mobiliosios jūrų tarnybos radiotelefonų siųstuvų ir imtuvų, EN 303 098 V2.2.1 dėl asmeninių jūrinių mažos galios vietos nustatymo įtaisų, EN 303 520 V1.2.1 dėl ultramažos galios belaidžių medicininių kapsulinių endoskopinių įtaisų ir EN 300 674-2-2 V 2.2.1 dėl transporto ir eismo telematikos sistemų;
                  
               
                     (4)
                  
                  
                     Komisija kartu su ETSI įvertino, ar visi tie darnieji standartai atitinka Įgyvendinimo sprendime C(2015) 5376 pateiktą prašymą;
                  
               
                     (5)
                  
                  
                     darnieji standartai EN 300 328 V2.2.2, EN 303 098 V2.2.1 ir EN 300 674-2-2 V 2.2.1 atitinka esminius reikalavimus, kuriuos jie turi apimti ir kurie nustatyti Direktyvoje 2014/53/ES. Todėl nuorodas į tuos standartus tikslinga paskelbti Europos Sąjungos oficialiajame leidinyje;
                  
               
                     (6)
                  
                  
                     darniojo standarto EN 300 698 V2.3.1 8.2.3 punkte gamintojams leidžiama nukrypti nuo pagal Direktyvos 2014/53/ES 10 straipsnio 8 dalį deklaruojamos ir nurodytos pagal tos direktyvos 21 straipsnyje parengtuose techniniuose dokumentuose didžiausios radijo dažnių galios. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (7)
                  
                  
                     darniajame standarte EN 303 520 V1.2.1 gamintojams leidžiama su bandymo laboratorijomis derėtis dėl tam tikrų bandymų metodų. Be to, jame gamintojams leidžiama įrenginius bandyti tokiose temperatūrose, kurios gali neatitikti numatytos paskirties. Tame darniajame standarte nustatytas leidžiamų derybų ir aiškinimo lygis gali daryti poveikį radijo ryšio įrenginių atitikimo Direktyvos 2014/53/ES 3 straipsnio 2 dalyje nustatytiems esminiams reikalavimams įrodymui. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (8)
                  
                  
                     remdamasis Įgyvendinimo sprendimu C(2015) 5376 ETSI pakeitė toliau nurodytus darniuosius standartus, kurių nuorodos paskelbtos Europos Sąjungos oficialiajame leidinyje (4): standartas EN 300 328 V2.1.1 pakeistas standartu EN 300 328 V2.2.2, standartas EN 303 098 V2.1.1 pakeistas standartu EN 303 098 V2.2.1, standartas EN 303 520 V1.1.1 pakeistas standartu EN 303 520 V1.2.1, standartas EN 300 698 V2.2.1 pakeistas standartu EN 300 698 V2.3.1, ir standartas EN 300 674-2-2 V2.1.1 pakeistas standartu EN 300 674-2-2 V2.2.1;
                  
               
                     (9)
                  
                  
                     darniajame standarte EN 302 065-3 V2.1.1, kurio nuoroda paskelbta Europos Sąjungos oficialiajame leidinyje (5), neaprašomos „inicijavimo prieš siunčiant“ radijo trikdžių mažinimo priemonės. Tačiau Komisijos įgyvendinimo sprendimu (ES) 2019/785 (6) nuo 2019 m. lapkričio 16 d. nustatomi reikalavimai, kurie turi būti taikomi transporto priemonių prieigos sistemoms, kuriose 3,8–4,2 GHz ir 6–8,5 GHz dažnių juostose naudojama „inicijavimo prieš siunčiant“ priemonė. Įgyvendinimo sprendime (ES) 2019/785 nustatyta, kad transporto priemonių prieigos sistemose turi būti naudojamos „inicijavimo prieš siunčiant“ radijo trikdžių mažinimo priemonės, kuriomis užtikrinamas deramas veikimo lygis, kad būtų laikomasi esminių Direktyvos 2014/53/ES reikalavimų. Kadangi darnusis standartas EN 302 065-3 V2.1.1 neapima „inicijavimo prieš siunčiant“ radijo trikdžių mažinimo priemonių, reikia nurodyti, kad atitiktis šiam darniajam standartui neužtikrina atitikties Įgyvendinimo sprendimo (ES) 2019/785 reikalavimams, kurie yra susiję su tomis priemonėmis, ir atitinkamai negalima daryti atitikties tiems esminiams su tomis priemonėmis susijusiems reikalavimams, nustatytiems Direktyvos 2014/53/ES 3 straipsnio 2 dalyje, prielaidos. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (10)
                  
                  
                     darnųjį standartą EN 302 752 V1.1.1, kurio nuoroda su apribojimais paskelbta Europos Sąjungos oficialiajame leidinyje (7), ETSI priėmė 2009 m. pagal Europos Parlamento ir Tarybos direktyvą 1999/5/EB (8). Derindamas šį darnųjį standartą su Direktyva 2014/53/ES ETSI sustabdė visą susijusį darbą manydamas, kad „nenustatyta jokių suinteresuotųjų subjektų interesų“, kad „nenumatyti jokių pasekmių, jei nebus aktyviojo radaro taikinio skyros didinimo įtaisų darniojo standarto, kadangi nenustatyta jokių pramonės interesų“ ir kad „darnusis standartas gali būti laikomas pasenusiu ir turėtų būti panaikintas“;
                  
               
                     (11)
                  
                  
                     todėl reikia iš Europos Sąjungos oficialiojo leidinio (9) išbraukti pakeistų standartų nuorodas, nuorodą į darnųjį standartą EN 302 065-3 V2.1.1, kuri turėtų būti paskelbta nustačius apribojimą, ir nuorodą į darnųjį standartą EN 302 752 V1.1.1, kuris laikomas pasenusiu. Siekiant suteikti gamintojams pakankamai laiko pasirengti taikyti keičiančiuosius darniuosius standartus, būtina atidėti pakeičiamų standartų nuorodų panaikinimą. Taip pat siekiant suteikti gamintojams laiko pasirengti nuorodos į darnųjį standartą EN 302 752 V1.1.1 panaikinimui, būtina atidėti nuorodos į tą standartą panaikinimą;
                  
               
                     (12)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Šio sprendimo I priede išvardytos radijo ryšio įrenginių darniųjų standartų, parengtų įgyvendinant Direktyvą 2014/53/ES, nuorodos skelbiamos Europos Sąjungos oficialiajame leidinyje.
            Šio sprendimo II priede išvardytos radijo ryšio įrenginių darniųjų standartų, parengtų įgyvendinant Direktyvą 2014/53/ES, nuorodos skelbiamos Europos Sąjungos oficialiajame leidinyje nustačius apribojimą.
         
         
            2 straipsnis
            Šio sprendimo III priede išvardytos radijo ryšio įrenginių darniųjų standartų, parengtų įgyvendinant Direktyvą 2014/53/ES, nuorodos Europos Sąjungos oficialiajame leidinyje panaikinamos nuo tame priede nurodytų datų.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. vasario 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).
         
            (3)  2015 m. rugpjūčio 4 d. Komisijos įgyvendinimo sprendimas C(2015) 5376 final dėl Europos elektrotechnikos standartizacijos komitetui ir Europos telekomunikacijų standartizacijos institutui teikiamo prašymo dėl radijo įrenginių standartizacijos, padedant įgyvendinti Europos Parlamento ir Tarybos direktyvą 2014/53/ES.
         
            (4)  OL C 326, 2018 9 14, p. 114.
         
            (5)  OL C 326, 2018 9 14, p. 114.
         
            (6)  2019 m. gegužės 14 d. Komisijos įgyvendinimo sprendimas (ES) 2019/785 dėl įrenginiams, kuriuose naudojama ultraplačiajuostė technologija, skirto radijo spektro suderinimo Sąjungoje, kuriuo panaikinamas Sprendimas 2007/131/EB (OL L 127, 2019 5 16, p. 23).
         
            (7)  OL C 326, 2018 9 14, p. 114.
         
            (8)  1999 m. kovo 9 d. Europos Parlamento ir Tarybos direktyva 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo (OL L 91, 1999 4 7, p. 10).
         
            (9)  OL C 326, 2018 9 14, p. 114.
      
      
         
            I PRIEDAS
            
                        Nr.
                     
                     
                        Standarto nuoroda
                     
                  
                        1.
                     
                     
                        EN 300 328 V2.2.2
                        Plačiajuostės perdavimo sistemos. Duomenų perdavimo įranga, veikianti 2,4 GHz dažnių juostoje. Prieigos prie radijo ryšio spektro darnusis standartas
                     
                  
                        2.
                     
                     
                        EN 300 674-2-2 V2.2.1
                        Transporto ir eismo telematika. Skirtoji trumpojo nuotolio ryšių perdavimo įranga (500 kbit/s ir (arba) 250 kbit/s), veikianti nuo 5 795  MHz iki 5 815  MHz dažnių juostoje. 2 dalis. Prieigos prie radijo ryšio spektro darnusis standartas 2 podalis. Transporto priemonėse įrengti įtaisai
                     
                  
                        3.
                     
                     
                        EN 303 098 V2.2.1
                        Asmeniniai jūriniai mažos galios vietos nustatymo įtaisai, naudojantys automatinę identifikavimo sistemą (AIS). Prieigos prie radijo ryšio spektro darnusis standartas
                     
                  
      
      
         
            II PRIEDAS
            
                        Nr.
                     
                     
                        Standarto nuoroda
                     
                  
                        1.
                     
                     
                        EN 300 698 V2.3.1
                        Mobiliosios jūrų tarnybos radiotelefonų siųstuvai ir imtuvai, veikiantys labai aukštų dažnių juostoje ir naudojami vidaus vandenų keliuose. Prieigos prie radijo ryšio spektro ir pagalbos tarnybų ypatumų darnusis standartas
                        
                           Pastaba. Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytam esminiam reikalavimui prielaida, jei taikomas šio darniojo standarto 8.2.3 punkto sakinys „Kai išėjimo galios jungiklis nustatytas veikti maksimaliu režimu, nešlio galia yra ±1,5  dB vardinės išėjimo galios įprastomis bandymo sąlygomis“.
                     
                  
                        2.
                     
                     
                        EN 302 065-3 V2.1.1
                        Trumpojo nuotolio įtaisai, naudojantys ultraplačios juostos (UWB) technologiją. Darnusis standartas, apimantis Direktyvos 2014/53/ES 3 straipsnio 2 dalies esminius reikalavimus. 3 dalis. Reikalavimai, keliami antžeminių transporto priemonių UWB įtaisams
                        
                           Pastaba. Šiame darniajame standarte nenustatytos „inicijavimo prieš siunčiant“ priemonių techninės specifikacijos. Tačiau Įgyvendinimo sprendimu (ES) 2019/785 nuo 2019 m. lapkričio 16 d. nustatomi reikalavimai, kurie turi būti taikomi transporto priemonių prieigos sistemoms, kuriose 3,8–4,2 GHz ir 6–8,5 GHz dažnių juostose naudojama „inicijavimo prieš siunčiant“ priemonė. Todėl atitiktis šiam darniajam standartui neužtikrina atitikties Įgyvendinimo srendimui (ES) 2019/785 ir atitinkamai negalima daryti atitikties tiems esminiams su „inicijavimo prieš siunčiant“ priemonėmis susijusiems reikalavimams, nustatytiems Direktyvos 2014/53/ES 3 straipsnio 2 dalyje, prielaidos.
                     
                  
                        3.
                     
                     
                        EN 303 520 V1.2.1
                        Trumpojo nuotolio įtaisai. Ultramažos galios belaidžiai medicininiai kapsuliniai endoskopiniai įtaisai, veikiantys nuo 430 MHz iki 440 MHz dažnių diapazone. Prieigos prie radijo ryšio spektro darnusis standartas
                        
                           Pastaba. Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams prielaida, jei taikoma kuri nors iš šių sąlygų:
                        
                                    —
                                 
                                 
                                    dėl B priedo B.1 punkto: „Gamintojas ir bandymų laboratorija gali susitarti dėl alternatyvaus tinkamo žmogaus liemens imituoklio, kuris turi būti išsamiai aprašytas bandymo ataskaitoje“,
                                 
                              
                                    —
                                 
                                 
                                    dėl C priedo C.1 punkto: „Kitu atveju gamintojas ir bandymų laboratorija gali susitarti naudoti pusiau beaidę kamerą, kurios konstrukcija turi būti išsamiai aprašoma bandymo ataskaitoje“.
                                 
                              
                           Pastaba. B priedo B.2 punkte nurodyta temperatūra turi atitikti numatytą paskirtį.
                     
                  
      
      
         
            III PRIEDAS
            
                        Nr.
                     
                     
                        Standarto nuoroda
                     
                     
                        Panaikinimo data
                     
                  
                        1.
                     
                     
                        EN 300 328 V2.1.1
                        Plačiajuostės perdavimo sistemos. Duomenų perdavimo įranga, veikianti 2,4 GHz PMM dažnių juostoje ir naudojanti išplėstojo spektro moduliavimo metodus. Darnusis standartas, apimantis Direktyvos 2014/53/ES 3 straipsnio 2 dalies esminius reikalavimus
                     
                     
                        2021 m. rugpjūčio 6 d.
                     
                  
                        2.
                     
                     
                        EN 300 698 V2.2.1
                        Mobiliosios jūrų tarnybos radiotelefonų siųstuvai ir imtuvai, veikiantys labai aukštų dažnių juostoje ir naudojami vidaus vandenų keliuose. Darnusis standartas, apimantis Direktyvos 2014/53/ES 3 straipsnio 2 dalies ir 3 straipsnio 3 dalies g punkto esminius reikalavimus
                     
                     
                        2021 m. rugpjūčio 6 d.
                     
                  
                        3.
                     
                     
                        EN 300 674-2-2 V2.1.1
                        Transporto ir eismo telematika. Skirtoji trumpojo nuotolio ryšių perdavimo įranga (500 kbit/s ir (arba) 250 kbit/s), veikianti nuo 5 795  MHz iki 5 815  MHz dažnių juostoje. 2 dalis. Darnusis standartas, apimantis Direktyvos 2014/53/ES 3 straipsnio 2 dalies esminius reikalavimus. 2 podalis. Transporto priemonėse įrengti įtaisai
                     
                     
                        2021 m. rugpjūčio 6 d.
                     
                  
                        4.
                     
                     
                        EN 302 065-3 V2.1.1
                        Trumpojo nuotolio įtaisai, naudojantys ultraplačios juostos (UWB) technologiją. Darnusis standartas, apimantis Direktyvos 2014/53/ES 3 straipsnio 2 dalies esminius reikalavimus. 3 dalis. Reikalavimai, keliami antžeminių transporto priemonių UWB įtaisams
                     
                     
                        2020 m. vasario 6 d.
                     
                  
                        5.
                     
                     
                        EN 302 752 V1.1.1
                        Elektromagnetinio suderinamumo ir radijo dažnių spektro dalykai. Aktyviojo radaro taikinio skyros didinimo įtaisai. Darnusis Europos standartas, apimantis Radijo ryšio įrenginių direktyvos 3 straipsnio 2 dalies esminius reikalavimus
                     
                     
                        2021 m. vasario 6 d.
                     
                  
                        6.
                     
                     
                        EN 303 098 V2.1.1
                        Asmeniniai jūriniai mažos galios vietos nustatymo įtaisai, naudojantys automatinę identifikavimo sistemą (AIS). Darnusis standartas, apimantis Direktyvos 2014/53/ES 3 straipsnio 2 dalies esminius reikalavimus.
                     
                     
                        2021 m. vasario 6 d.
                     
                  
                        7.
                     
                     
                        EN 303 520 V1.1.1
                        Trumpojo nuotolio įtaisai. Ultramažos galios belaidžiai medicininiai kapsuliniai endoskopiniai įtaisai, veikiantys nuo 430 MHz iki 440 MHz dažnių diapazone. Prieigos prie radijo ryšio spektro darnusis standartas
                     
                     
                        2021 m. rugpjūčio 6 d.